**Metode de comunicare centrate pe analiza fenomenului, producerea ideilor și rezolvarea de probleme.**

 Această categorie de metode poate apărea la oprimă vedere extreme de largă; mai mult decât atât, se poate observa că, în fapt, cele trei subcategorii propuse prin titlu (analiza, producerea de idei și rezolvarea de probleme) evidențiază pașii ce trebuie urmați pentru a ajunge la o soluție optimă. Astfel, un semn de întrebare se poate ridica chiar în legătură cu această distribuție: oare nu este firesc ca o metodă care se încadrează, spre exemplu, în aria rezolvării problemelor să presupună cu necesitate celelalte două demersuri (analiza fenomenului și producerea de idei)? O astfel de întrebare este legitimă. Iată de ce nu o să regăsiți în interiorul acestei categorii delimitări clare între cele trei subcategorii, ci un continuum între cei trei pași, deoarece putem observa că deși fiecare dintre metode îi parcurge pe toți, totuși unele sunt centrate mai degrabă pe etapa de analiză a fenomenului, altele pe cea de producere a ideilor și, în Aplicaţie-Folosiți” Caracatița influențelor negative” pentru a identifica elementele negative care constituie bariere în învăţare în cazul migranţilor în sfârșit, vom regăsi metode ce se focalizează pe soluții, pe modalități de rezolvare. Astfel, în fapt, această delimitare rămâne una flexibilă, elemente dintr-o categorie putând fi înțelese și utilizate în cadrul celeilalte.

 Clasificarea „noilor metode de  comunicare”, impuse deja programatic la mai toate disciplinele și treptele de învățământ, solicită un criteriu pedagogic unitar. Acesta ar trebui să vizeze toate metodele didactice, clasice și (post)moderne, situate potențial, între un pol pasiv-activ sau activ-interactiv. Din perspectiva paradigmei curricu­lumului,  situarea unei metode la „un pol pasiv”, trebuie eliminată de la sine. Orice metodă, prin definiție, este activă în calitatea sa de cale de acțiune didactică eficientă propusă de profesor, preluată de elev. În același timp, implicând corelația între profesor (care propune metoda) și elev (care o preia, o interiorizează, o valorifică efectiv ca și cale proprie de (auto)învățare), orice metodă didactică devine interactivă, cu accente suplimentare în contextul organizării instruirii pe (micro)grupe. Din această ultimă perspectivă, noile metode de comunicare au o capacitate specială de stimulare a învățării interactive în condiții de (micro)grup, în calitate de: a) metode didactice distincte, afirmate pe parcursul întregii activități (lecții etc.); b) procedee didactice, subordonate unor metode didactice de comunicare (conversația, dezbaterea, asaltul de idei etc.), dar și altor categorii de metode: b-1) metode de cercetare directă sau indirectă a realității (observația, experimentul; descoperirea, demonstrația, modelarea, problematizarea); b-2) metode de acțiune practică reală (exercițiul: algoritmic-euristic) sau simulată (jocul didactic, lectura dramatizată etc.); b-3) metode bazate pe programare prin mijloace tehnologice speciale (instruirea asistată de calculator).

 Metodele noi de comunicare, integrabile la nivelul unei tehnologii speciale de instruire cu caracter predominant interactiv, angajat, în special, în condiții de învățare în (micro)grup, pot fi clasificate pe baza criteriului obiectivelor pedagogice urmărite prioritar (vezi Ion-Ovidiu Pânișoară, op.cit.):

1. A) Metode centrate pe analiza fenomenului comunicat/ predat, producerea ideilor și rezolvarea de probleme: a) metode de analiză (SOWT; fishboning (diagrame în forma scheletului de pește; task card, diagrama Venn, tehnic a analizei sistemice etc.); b) metode centrate pe producerea ideilor/învățarea prin categorisire; cubul; brainstorming; brainwriting (consemnare individuală a ideilor; tehnica votării anonime etc.; c) Metode centrate pe rezolvarea de probleme: (problematizarea; rezolvarea creativă de probleme; „tehnica PIPS/definirea problemei; gene­rarea soluției; ideea în acțiune, planificarea acțiunii; evaluarea produsului și a procesului).
2. B) Metode centrate pe reflecție, observare și acțiune: a) metode centrate pe reflecție (reflecția personală; „matricea obținerii de date”; „jurnalul cu dublă intrare”; „harta obstaco­lelor”; „fișa personală”; învățarea pe baza inteligenței emoționale; „tehnica imaginării”; „Sistemul Interactiv de Notare pentru Eficientizarea Lecturii și a Gândirii”; b) metode centrate pe observație: (observarea sistematică și independentă; ancheta; „tehnica Delphi”); tehnica „Intervievator-Interviat-Observator”); interacțiunea observată (fishbowl); f) metoda bazată pe alte „tehnici de tip fishbowl; discuția-panel etc.); c) metode centrate pe acțiune/reală sau simulată (experimentul; tehnica „Ipoteză – Experiment – Instruire”; jocul de rol; dramatizarea activă; studiul de caz; incidentul critic; tehnici de simulare; instruirea programată.
3. C) Metode bazate pe dezvoltarea relaționărilor în cadrul grupului: a) metode bazate pe cooperare (învățarea prin cooperare; baza de date; „Teams/Games/Tournaments”); „Student Teams Achievement Divisions”; seminarul socratic; mozaicul; j) predarea reflexivă; k) grupurile de discuție tutoriale; reuniunea Phillips 66); b) metode bazate pe utilizarea conflictului în învățare: (tehnicile de competiție; controversa creativă – decizională – rotativă; „tehnica dezbaterilor”; tehnica „focus-grup”; turul galeriei; „tehnica taberelor”: c) metode privind dezvoltarea relaționărilor în cadrul grupului: (spargerea gheții (ice-breaking); definirea personală; „tehnica obiecte găsite”; „tehnica adevărat și fals”).

**Metode de analiză**

**”Analiza SWOT”**: pornește de la evidențierea a patru dimensiuni: S (Strenghts)-punctele tari, W (Weakness) –punctele slabe, O (Opportunities) –oportunități, T (Threats) –amenințări. Cel care învață este pus într-o primă ipostază: aceea de a diacnostica aceste patru axe urmând apoi, într-o a doua etapă, să efectueze o combinatorică a lor în vederea evidențierii strategiilor de acțiune. Etapa finală constă în structurarea acestor strategii într-un demers coerent specificat de decizia programului de instruire, determinată de coordonatele unui plan de acțiune practică.

**”Copacul cu erori”** utilizează o abordare sistemică, produsul analizei fiind o diagramă logică ce constă în evenimentele nereușite plasate în chenare care sunt interrelaționate prin ”porți” logice. Diagrama arată ca un copac,de unde și denumirea, cu un eveniment nedorit în vârf și ramuri care se desprind de la acest nivel, întinzându-se spre orizontală, din ce în ce mai larg. Metoda a fost dezvoltată inițial pentru a identifica eșecurile potențiale într-un system complex sau pentru a prezice cele mai probabile realități care pot produce un eveniment catastrofal pentru o organizație. Tehnica a fost adaptată mai întâi la sistemele educaționale și sociale de către Witkin și Stephens. Reprezintă tot un tip de analiză cauzală și poate fi folosită pentru a arunca o privire fie în trecut, fie în viitor.

**”Diagrama Venn”**-Este utilă pentru comparaţii şi contraste, indică interrelaţia dintre două elemente. Elevii utilizează diagrama Venn pentru a distinge cu mai mare claritate similitudinile şi diferenţele. Plasând informaţiile cheie în diagramă, există mai multe şanse ca elevul să înţeleagă tiparul propriului proces de învăţare.

Etape:

1. Comunicarea sarcinii de lucru;

2. Activitate în pereche sau în grup: se completează diagrama individual, apoi se lucrează în perechi, adăugând sau completând informațiile; între copii are loc schimb de informații, argumente, aprecieri, analize comparative și se definitivează sarcina inițială;

3. Activitate frontală: se pregătește un poster sau o coală cartonată mare, pe care se află realizată din hârtie autocolantă diagrama Venn (două cercuri care se intersectează) și materialul didactic format din imagini, siluete, desene, plăcuțe dreptunghiulare colorate nescrise, etc. Se completează diagrama cu elemente, idei de la fiecare pereche.

**”Tehnicile de exagerare”** presupun că atunci când cineva observă că nu poate rezolva oproblemă la nivelul la care aceasta se desfășoară, poate folosi două direcții, deopotrivă productive: mărirea problemei –ce s-ar întâmpla dacă ea ar fi de nori mai mare, ori, dimpotrivă, micșorarea ei. Un exemplu util, regăsit în literatura de specialitate se referă la modalitățile de prevenire a vandalismului produs de către tineri. O idee, care nu este poate cea mai potrivită ar fi aceea de a fi ținuți după ce și-au terminat orele o anumită perioadă la școală. Să vedem, putem găsi o idee mai bună dacă mărim rezolvarea? Să-i ținem permanent la școală, să nu le mai dăm drumul deloc, așa nu vor mai putea să se implice în acte de vandalism. Desigur că ideea în sine este absurdă, dar ea aduce în atenție ideea de rol permanent și, spre exemplu, sugestia monitorizării lor permanente fără a-i obliga să stea într-un loc anume. La polul opus, micșorarea funcționează și ea: să le oferim alternativa de a rămâne după ore, dacă doresc (oferirea unor activități interesante pentru ei –cum ar fi constituirea unui club –care să le utilizeze/consume timpul în plus, timpul mort și să-i educe totodată).

 O tehnică asemănătoare urmărește identificarea soluțiilor la o problemă prin raportarea la o problemă mai mare, din care cea aflată în studiu, derivă. Această metodă a fost promovată de către De Bono; autorul pornește de la ideea că dacă nu putem găsi soluții care într-adevăr rezolvă problema sau sunt nepractice, am putea încerca să ne întoarcem asupra problemei și apoi să facem un pas în direcția maximizării acesteia (o analiză mai de profunzime a fenomenului pe care îl avem în studiu ne poate conduce la găsirea unor soluții la care nici nu ne-am fi gândit inițial –datorită faptului că priveam problema doar din unghiul respectiv).

 **Metode centrate pe producerea ideilor.** În procesul de învățare, fiecare dintre noi operează cu diverse ”scheme”; categorisirea este văzută astfel drept tendința indivizilor de clasa obiecte (inclusiv persoane) în grupuri distincte, pe baza caracteristicilor pe care le au în comun. O asemenea aptitudine este absolut indispensabilă ființei umane; pentru a face față lumii înconjurătoare, ea trebuie să împartă lumea în sectoare distincte și semnificative (categorii), simplificând și făcând mai ușor controlabil mediul înconjurător (fie că este vorba despre mediul fizic ori mediul social). Totuși, procesul de categorisire este mecanismul de bază care conduce la formarea stereotipurilor. O astfel de perspectivă poate fi auto manipulativă în sensul că, atunci când învață, cursanții pot fi predispuși la tendința de a categorisi pripit, ceea ce duce la reacții non conforme cu realitatea, iar în ceea ce privește învățarea socială, la conflicte și denaturări ale suportului pozitiv de activitate. Așadar, învățarea trebuie să conțină obligatoriu dezvoltarea celui de-al doilea nivel, de inhibare controlată, pentru ca persoana în cauză să înregistreze performanță și stabilitate în procesul de instruire.

 **Metoda ”Locuri celebre”.** Este o strategie axată pe joc, în care ”locul celebru” este ales în funcție de tema care stă la baza demersului didactic și de interesul copilului. Prin această tehnică se exersează capacitatea de a obține informații prin efect propriu și prin cooperare despre un spațiu –geografic, turistic, monument istoric, un mediu care prezintă interes pentru copil.

**Etape:**

 1. Organizarea pe grupuri –grupuri de câte șase sunt distribuite în diferite locuri în sala de clasă în așa fel încât activitatea unui grup să nu deranjeze pe a celorlalte și unde să existe spațiu pentru amenajare, în vederea prezentării caracteristicilor prin imagini, fotografii, desene, postere, obiecte specifice, diferite accesorii, etc. Se anunță copiilor la începutul săptămânii tehnica de lucru și se formează grupurile pentru a avea timp să se documenteze, să adune materialul necesar.

2. Prezentarea sarcinii didactice și instructajul grupurilor.

3. Activitate în grupuri: copiii amenajează spațiul, ordonează materialul pregătit, alcătuiesc conținutul pentru prezentare, concep întrebări.

4. Prezentarea rezultatelor muncii în grup: în ordinea în care au finalizat activitatea, grupul prezintă locul celebru într-un mod plăcut, încât să trezească interesul celorlalte grupuri. În finalul activității, copiii vizitează locurile celebre prezentate, votând cu bulinele pe care le au la dispoziție.

***Metode centrate pe rezolvarea problemelor.***

 La baza învățământului de tip problematizat stă noțiunea de situație-problemă; astfel, o problemă obișnuită nu constituie în mod real o ”situație-problemă”, pentru că modul de rezolvare este cunoscut dinainte șiaplicat într-un demers previzibil. Pentru identificarea răspunsului, în acest din urmă caz, nu este necesar decât un efort de reactualizare a unor scheme însușite anterior, de aplicare a lor, pe când o ”situație-problemă” desemnează o situație contradictorie, conflictuală, care rezultă din trăirea simultană a două realități (de ordin cognitiv și emoțional) incompatibile între ele –pe de o parte, experiența anterioară, iar pe de altă parte elementul de noutate și de surpriză, necunoscutul cu care este confruntat subiectul, ceea ce deschide calea spre căutare și descoperire, spre intuirea unor noi soluții, a unor relații aparent absente între vechi și nou.

 Învățarea prin rezolvarea de problema este o variantă a euristicii, o altă modalitate mai complexă, de aplicare a teoriei învățării prin descoperire. În problematizare se poate utiliza cu succes ceea ce se numește ”dilema socială”. În direcția rezolvării acestora, se poate folosi atât o strategie de tip cooperare, cât și una de tip non cooperare. Desigur că asemenea dileme pot constitui o bază de plecare nu doar în cazul problematizării; astfel, ele pot defini cele două fațete ale unei probleme în controversă creativă ori de la ele se poate constitui un studiu de caz. Iată de ce considerăm că din punct de vedre didactic, o asemenea perspectivă este deosebit de generoasă pentru practica metodelor de învățământ.

 **Metoda ”Explozia stelară”** este o metodă nouă de dezvoltare a creativităţii, similară brainstormingului. Începe din centrul conceptului şi se împrăştie în afară, cu întrebări, asemeni exploziei stelare. Cum se procedează: Se scrie ideea sau problema pe o foaie de hârtie şi se înşiră cât mai multe întrebări care au legătură cu ea. Un bun punct de plecare îl constituie cele de tipul: Ce?, Cine?, Unde?, De ce?, Când? Lista de întrebări iniţiale poate genera altele, ne aşteptate, care cer şi o mai mare concentrare. Scopul metodei este de a obţine cât mai multe întrebări şi astfel cât mai multe conexiuni între concepte. Este o modalitate de stimulare a creativităţii individuale şi de grup. Organizată în grup, metoda facilitează participarea întregului colectiv, stimulează crearea de întrebări la întrebări, aşa cum brainstormingul dezvoltă construcţia de idei pe idei.

**Etape:**

1. Propunerea unei probleme;

2. Colectivul se poate organiza în grupuri preferenţiale;

3. Grupurile lucrează pentru a elabora o listă cu cât mai multe întrebări şi cât mai diverse.

4. Comunicarea rezultatelor muncii de grup.

5. Evidenţierea celor mai interesante întrebări şi aprecierea muncii în echipă.

Facultativ, se poate proceda şi la elaborarea de răspunsuri la unele dintre întrebări. Metoda este uşor de aplicat oricărei vârste şi unei palete largi de domenii. Nu este costisitoare şi nici nu necesită explicaţii amănunţite. Participanţii se prind repede în joc, acesta fiind pe de o parte o modalitate de relaxare şi, pe de altă parte, o sursă de noi descoperiri.

 **Metoda ”Pălăriile gânditoare”.**

Metoda permite trecerea de la gândirea prin argumentare (argument-contraargument) care generează contradicție –eu spun ceva tu reacționezi, eu reacționez-tu reacționezi, etc.la gândirea paralelă: amândoi căutăm şi găsim argument care să susţină aceeaşi perspectivă, urmând ca după ce am epuizat perspectiva aleasă, de comun acord să trecem la altă perspectivă unde vom căuta iar argumente care să susţină respectiva perspectivă. Este o tehnică interactivă de stimulare a creativităţii.

 Sunt 6 pălării gânditoare, fiecare având câte o culoare: alb, roşu, galben, verde, albastru, negru; membrii grupului îşi aleg pălăriile şi vor interpreta astfel rolul precis, aşa cum consideră mai bine. Rolurile se pot inversa, participanţii sunt liberi să spună ce gândesc, dar să fie în acord cu rolul pe care îl joacă. Culoarea pălăriei este cea care defineşte rolul:

***Pălăria albă***-oferă o privire obiectivă asupra informaţiilor, este neutră, este concentrată de fapte obiective şi imagini clare, stă sub semnul gândirii obiective (neutralitate, face clarificări)Pălăria roşie-frâu liber imaginaţiei şi sentimentelor, oferă o perspectivă emoţională asupra evenimentelor, poate însemna şi furia sau supărarea, descătuşează stările afective (Aşa simt eu în legătură cu...)

***Pălăria neagră***-exprimă prudenţă, grijă, avertisment, judecată, oferă o perspectivă întunecoasă şi sumbră, este perspectiva gândirii pesimiste şi negative (Dar dacă nu se potriveşte..., Nu numai că nu merge, dar nici nu......, identifică greşeli).

***Pălăria galbenă***-oferă o perspectivă pozitivă, constructivistă; simbolizează lumina soarelui, simbolismul, optimismul; gândire optimistă, constructivă pe un fundament logic; exprimă speranţa, are în vedere beneficiile, valoarea informaţiilor şi a faptelor, oferă sugestii, propuneri clare şi concrete ( ideile creative oferite sub pălăria verde, pot constitui material de studiu sub pălăria galbenă)

***Pălăria verde*-**exprimă idei noi, stimulând gândirea creativă; este simbolul producţiei de idei noi inovatoare; caută alternative, ajunge la noi concepte, variante, posibilităţi; cere efort de creaţie.

***Pălăria albastră***-exprimă controlul procesului de gândire, este atotvăzătorul şi atotcunoscătorul; supraveghează şi dirijează bunul mers al activităţii; preocupare pentru a controla şi a organiza; monitorizează jocul şi are în vedere respectarea regulilor, rezolvă conflicte, intervine din când în când şi la sfârşit, atrage atenţia celorlalte pălării, care la rândul lor pot să-i ofere sugestii.

Cele 6 pălării pot fi grupate în perechi : alb+roşu, negru+galben, verde+albastru. Cum se utilizează metoda: se împart cele 6 pălării si se oferă cazul supus discuţiei pentru ca fiecare să-şi pregătească ideile-pălăriile pot fi purtate individual sau de grupuri pălăria albastră –defineşte problema, cea albă –oferă informaţii şi materiale în legătură cu problema discutată, cea verde –vizează soluţii posibile, cea galbenă –are în vedere posibilităţi reale de realizare a soluţiilor propuse, cea neagră –evidenţiază slăbiciunile fiecărei soluţii, cea albă –leagă soluţiile de informaţiile disponibile, cea roşie –Ce simţiţiîn legătură cu soluţiile propuse?, cea albastră –alege soluţia corectă şi trece mai departe.

**Metoda ”Oferta de 100 de lire”.** Atunci când există mai multe soluții la o problemă cu care ne confruntăm, ne aflăm adesea în ipostaza de a nu reuși să alegem, individual sau în echipă, cu mult succes soluția cea mai potrivită. Această tehnică rezolvă dilema. Se vor împărți tuturor participanților hârtii simbolizând 100 de lire. Apoi, li se va cere să parieze pe soluțiile emise, despre care consideră că vor avea șansele cele mai mari de a fi alese. Fiecare participant face opțiunea în funcție de propriile criterii, oferind pentru soluții toți banii primiți, fie mizând pe una singură, fie împărțind banii între soluții. La final, formatorul însumează banii pariați pe fiecare soluție și o declară câștigătoare pe cea care a strâns cel mai mult.